Italiya terma jamoasi va “Yuventus” yarimhimoyachisi Andrea Pirlo o‘z faoliyatini “Nyu-York Siti”da davom ettiradigan bo‘ldi. Turin klubi 36 yoshli futbolchi bilan shartnomani o‘zaro kelishilgan holda bekor qilingani va uning AQSh oliy ligasi (MLS)ga ketganini ma’lum qildi. Avvalroq Pirlo AQShda yiliga 5-6 mln dollar maosh olishi ma’lum qilingandi. Pirlo “Yuventus” safida 4 mavsum davomida to‘p surgan.